Together Through Life

Together Through Life er det 33. studioalbumet til Bob Dylan, utgjeve 28. april 2009 på Columbia Records. Albumet gjekk rett inn på førsteplassen i fleire land, mellom anna i USA og Storbritannia. Det var det første albumet til Dylan på toppen av den britiske albumlista sidan New Morning i 1970. Albumet er òg det einaste til Dylan som har lege på toppen av både den amerikanske og den britiske albumlista samstundes. 

Dylan skreiv alle songane på albumet bortsett frå ein i lag med tekstforfattaren til Grateful Dead, Robert Hunter, som han hadde skrive to songar med før i 1988 på albumet Down in the Groove. I eit intervju med magasinet Rolling Stone snakka Dylan om samarbeidet: «Hunter er ein gammal kamerat, og me kunne truleg skrive hundre songar i lag om me meinte det var viktig eller dei rette årsakene var der... Han har ein måte å skrive tekst på, og det har eg òg. Me skriv begge forskjellige typar songar enn det som i dag vert rekna som låtskriving.» Den einaste andre låtskrivaren Dylan hadde samarbeidd med i same grad før var Jacques Levy, som han skreiv det meste av Desire med i 1976.

Albumet fekk to Grammynominasjonar for beste americana-album og beste rockesong for «Beyond Here Lies Nothin'».

Komposisjon og innspeling

Med seg på albumet har Dylan det vanlege turnebandet sitt på denne tida, i tillegg til David Hidalgo frå Los Lobos og Mike Campbell frå Tom Petty and the Heartbreakers. Dylan sa om gitarspelinga til Campbell i eit intervju med Flanagan: «Han er bra med meg. Han har spelt så lenge med Tom at han høyrer alt frå synspunktet til ein låtskrivar og han kan spele nesten kva som helst.»

Utgjeving
Rykte om albumet vart rapportert i Rolling Stone og kom overraskande på, utan offisielle pressemeldingar før 16. mars 2009, mindre enn to månader før albumet kom ut. Dylan produserte plata under pseudonymet Jack Frost, som han hadde brukt på dei førre to studioalbuma sine, Love and Theft og Modern Times. Albumet fekk rykte om å bestå av «kjempande kjærleikssongar» og ha få likskapar med Modern Times.

«Beyond Here Lies Nothin'» vart gjort tilgjengeleg for gratis nedlasting i berre ein dag, den 30. mars 2009 via den offisielle nettsida til Dylan.

Plateomslag
Biletet på framsida av plateomslaget er det same som framsida på novellesamlinga til den amerikanske forfattaren Larry Brown, Big Bad Love. Biletet er teken av Bruce Davidson.

Opphav og sitat
Som med somme av dei førre albuma til Dylan, har Dylan tilpassa tekstar frå andre songar og blanda dei inn i sin eigen tekst - om enn kanskje noko mindre opplagt enn på dei førre albuma. Linja «If you ever go to Houston, you better walk right» er teken frå folkesongen «Midnight Special»: Dylan spelte munnspel på Harry Belafonte si innspeling av songen i 1962. 

I ein samtale med journalisten Bill Flanagan, publisert på den offisielle nettsida til Bob Dylan, spurte Flanagan om ein likskap mellom den nye plata og lyden av Chess Records og Sun Records, som Dylan meinte kom som ei følgje av «måten instrumenta vart spelte på». Han sa at opphavet til plata kom då den franske filmskaparen Olivier Dahan spurte han om ein song til den nye vegfilmen My Own Love Song, som vart «Life is Hard». I følgje Dylan ønskte Dahan eit heilt album med songar - og «så tok plata på eit vis si eiga retning.»

Mottaking

Mottakinga av albumet har stort sett vore positiv. Albumet har ein poengsum på 76 av 100 på MetaCritic. Under intervjuet sitt med Flanagan sa Dylan: «Eg veit fansen min vil like det. Utover det anar eg ikkje».

Rolling Stone gav albumet fire av fem stjerner og skildra albumet som «mørkt og dystert, ofte forvirrande». David Fricke i Rolling Stone skreiv «Dylan, som blir 68 i mai, har aldri høyrdest så herja, forbanna og energisk ut». BBC meinte at albumet var «ei meisterleg tolking av amerikansk folkemusikk frå 1900-talet, men gjennomført med nokre skøyaraktige tekstmessige tvistar» og samanlikna det med «ei slags Chicago urban blues-hyllest». I følgje Mojo «er Together Through Life eit album som set klypa til tidleg og nekta å sleppe taket». Skribenten skildra det som «mørkt, men skapar likevel velvære». Uncut og Blender gav begge albumet fem av fem stjerne og sa det «utruleg bra.» iF Magazine.com sa det «utforskar bluessida av dugleiken hans i ei lett, men herleg samling av ti originale songar.»

Versjonar
Albumet finst som ein enkel CD med berre dei originale songane til Dylan, og i ei tredobbel luksusutgåve med sjølve albumet, «Friends & Neighbors»-episoden av Theme Time Radio Hour, som er radioprogrammet til Dylan, og ein DVD med eit intervju med den første manageren til Dylan, Roy Silver (spelt inn for Martin Scorsese-dokumentaren No Direction Home, men ikkje nytta der).

Det finst òg ein dobbel LP-utgåve med dei same songane som på CD-utgåva. I USA vart CD-plata inkludert med vinylutgåva.

Innhald
Plate ein

Då ein førehandstinga albumet frå iTunes, fekk ein i tillegg eit bonusspor, ein versjon av «Lay Lady Lay» som var frå ei øving i 1969.

Plate to
Theme Time Radio Hour: Friends & Neighbors

Plate tre

Medverkande
Bob Dylan – gitar, klaverinstrument, vokal, produsent

Andre medverkande
Mike Campbell – gitar, mandolin
Tony Garnier – bassgitar
Donnie Herron – steelgitar, banjo, mandolin, trompet
David Hidalgo – trekkspel, gitar
George Receli – trommer

Teknisk personell
David Bianco – innspeling, miksing
Eddy Schreyer - mastering
Rafael Serrano – lydteknikar
David Spreng – lydteknikar
Bill Lane – assisterande lydteknikar
Rich Tosti – assisterande lydteknikar

Salslister
Albumet debuterte på toppen av Billboard 200 og selde 125 000 eksemplar den første veka. Han gjekk til topps på Top Internet Album, Top Digital Album, Tastemaker, Top Rock Album og Most Comprehensive Album.

Salstrofé

!scope="row"|Verda over(IFPI)
|-
|1,000,000
|-

Kjelder
Denne artikkelen bygger på «Together Through Life» frå ,  den 8. oktober 2010. 
 oppgav desse kjeldene:

Fotnotar

Musikkalbum frå 2009
Bob Dylan-album
Album produserte av Bob Dylan
USA-amerikanske bluesrockalbum
Columbia Records-album
Nummer-ein-album i Austerrike
Nummer-ein-album i Canada
Nummer-ein-album i Danmark
Nummer-ein-album i Sverige
Nummer-ein-album i Storbritannia
Nummer-ein-album i USA